uvā́ca vai sa tadágachanvai te tátra yátrāśvamedhayājíno gáchantī́ti kvá nváśvamedhayājíno gachantī́ti dvā́triṃśataṃ vaí devarathāhnūyā́nyayáṃ lokastáṃ samantáṃ lokáṃ dvistā́vatpr̥thivī páryeti tā́m pr̥thivī́ṃ dvistā́vatsamudraḥ páryeti tadyā́vatī kṣurásya dhā́rā yā́vadvā mákṣikāyāḥ pátraṃ tā́vānántareṇākāśastāníndraḥ suparṇó bhūtvā́ vāyáve prā́yachattā́nvāyúrātmáni dhitvā tátrāgamayadyátra pārikṣitā ábhavannítyevámiva vai sá vāyúmeva práśaśaṃsa tásmādvāyúreva vyáṣṭirvāyuḥ sámaṣṭirápa punarmr̥tyúṃ jayati sárvamā́yureti yá evaṃ véda táto ha bhujyurlā́hyāyanirúpararāma